January | 2009 | Lewies Mymer
January 31, 2009 Lewies Mymer	9 Comments
Skreeubek voël hadida
Ek wil jou net een ding vra
Moet jy dagbreek raasgat kla?
January 30, 2009 Lewies Mymer	12 Comments
Toe ons seun, na wie ek in my blog as Boikie verwys, 21 word, is hy nog student in Kaapstad aan die Kaapse Technikon, baie ver van sy ouerhuis. Ek en sy ma besluit ons moet hom darem ‘n behoorlike mondigwordinggeskenk gee en ons dink aan iets gepas, en ons dink en dink. Een dag loop ek met die hond in die veld hier naby ons huis en daar tel ek toe ‘n reuse miskruier op, afgestorwe maar goe behoue. Die verpak ek toe in ‘n ringboksie en stuur die vir Boikie op sy 21st met die boodskap: Leer ‘n les by die miskruier, hy het sy hele lewe lank net kak aangejaag en nou het hy niks om daarvoor te wys nie! Ons het toe wel ook ‘n ander geskenk gestuur, kan nie meer onthou wat nie, maar die miskruier, die onthou almal goed.
January 24, 2009 Lewies Mymer	22 Comments
Ek weet voor my siel ek hou nie van Chris Barnard se skryfwerk nie, dis nou die een in lewe, nie die wyle een nie. Maar so waar as fok, ek staan daar in CNA tussen al die goeterjies en kakkerjies op hul rak en ek koop Oulap se Blou, seker maar gefnuik deur die mooi aanbieding. Skiet my maar, maar die boekie is soos basaarbeskuit, semelrig en stowwerig, bo in en onder uit sonder sonder voedingswaarde. Soos die Woef hondekos wat die Engen garage op die hoek verkoop. Dalk is ek literêr diabeties vir sy skryfsels. So, almal wat my van literêre heilgskennis beskuldig, ek beken skuld: vonnis en fusilleer! Skiet hom burghers, laat sy veradderlike bloed drup op die heil’ge grond van ons geliefde moedertaal!
January 24, 2009 Lewies Mymer	11 Comments
Morpheus, o Morpheus, wat het ek gesondig
Dat jy my van soete slaap ontneem
My nagrus so kortstondig
Van alle droom vervreem
Nie eens ‘n nagmerrie my beskore
In die laat ure van die nag
Terwyl ek smag na die more
Die aanbreek van die nuwe dag
Bok bok staan styf…
January 16, 2009 Lewies Mymer	18 Comments
Ek klim vanoggend soos Rice Krispies uit die katel, klap, knetter en kraak. Die lyf is seer na drie aande se gym. “Sjoe, ek is styf vanoggend, ” soek ek simpatie by Vroukie. Met ‘n Suster Teresa stem en ‘n twienkel in haar oog sê sy ” Kom laat ek kyk, dalk kan ek help” “Nee, nee!! Dis nie daai soort…” Toe kom ek laat by die werk en trap amper in die bollie (kak woord daai, ek sweer ek gaan dit nooit weer gebruik nie)
January 15, 2009 Lewies Mymer	20 Comments
So pif ek en Vroukie huis toe deur die Karoo, tjoepstil, ons tjanke afgetrap na die afskeid van ons kiddies. Op die dradeloos speel musiek wat Boikie gelaai het, Vroukie sê dis Panado musiek, dit maak haar kop seer. Dit fok die alpha ritmes heeltemal op. Dit klink soos Multiple Fuck up on the New York Interstate. Met dié dink ek dat die fok woord en sy deriwatiewe deesdae so pront en staccato by my bek uitmarsjeer. Ek het nie juis morele besware daarteen nie, maar die oorgebruik daarvan verskraal ons mooi Afrikaanse taal en woordeskat. Toe mymer ek oor die moontlikheid om die krutaal in die F register te vervang met meer inheemse sinonieme uitdrukkings. en sodoende die moedertaal te verryk. Hier is ‘n paar:
Gevoel wat weergegee word, betekenis
Ag fok, fokkit
Frustrasie, bv Ag fok wat het ek nou aangevang
Irritasie, bv Wat de fok dink jy doen jy
Wat de drommel, Wat de swernoot,
Ben je bedonnerd of jeukt je foefjas
Waar de fok
Vaderlike besorgdheid teenoor sy telge, bv Waar de fok kom jy die tyd van die nag vandaan?
Dreigement, bv Ek sal jou opfok!
Opdons, wys waar Dawid die wortels gegrawe het
Skote Petoors! Koek in die hoek! Senter Miesies Venter! Allamaskas!
Ek laaik nie die ou nie, bv Vat so jou fokker!
Lieplapper, Mokkel, Slungel, Skarminkel
‘n Klein fokker
Knopkop, snotneus, bogsnuiter
Bevelsvorm, gaan weg
Gaan na die duiwel, vlieg in jou kanon. maak spore
As bywoord, bv ‘n fokken groot vis
Angsbevange antisipasie, bv O fok, hier kom groot kak!
O gits, hier kom groot bollie.
Toe ek Vroukie van my voorneme vertel, sê sy: “Jy kan traai, Lewies, maar die wind waai wes, hy waai fokken sterk wes !”
Voert jou brak!
January 13, 2009 Lewies Mymer	18 Comments
Monica vertel van die hond wat die kerk binnegekom het en die koster gedreig het toe die hom wou uitgooi. Laat my dink aan die brak wat ook die kerk een Sondagoggend tydens die erediens manhaftig binnestap en hier en daar begin snuffel. Die broer koster spring op om die hond uit te jaag en moedig hom aan met ‘n gedempte “Fokof! Fokof!” wat toe ‘n hele ontstigting onder die gemeentlede tot volg gehad het soos hulle proes en giggel. Na die diens sê die dominee vir die koster “Broer, jy moes die hond maar gelos het, hy sou self gefokof het”